cyanic-selkie/wikianc huggingface dataset:
Denise Sheer
Opvoeding en Loopbaan
Sy het toe na die genetika-laboratorium van die Universiteit van Oxford geskuif waar sy 'n D.Phil in 1980 behaal het. Sy het 'n postdoktorale navorsingsgenootskap aan die Koninklike Kankernavorsingsfonds voltooi en was as hoof van die menslike sitogenetikalaboratorium van 1983 tot 2006 aangestel. Hier het sy beduidende genetiese afwykings in baie kwaadaardige kankers geïdentifiseer en kritiese ontdekkings gemaak op chromosoomargitektuur.
In 2006 het sy saam met haar navorsingsgroep na die Blizard-instituut in die Sentrum vir Genomika en Kindergesondheid aan Queen Mary's School of Medicine and Dentistry verskuif. Haar huidige navorsing is 'n intervensionele klinieseproef wat die behandeling van jong pasiënte met herhalende lae graad glioma bestudeer, wat voltooi moet word in 2020. Die groep het die Jeremy Jass-prys vir Uitnemendheid in Patologie vir hierdie werk ontvang.
Sheer het 273 publikasies en 11,000 aanhalings op Research Gate en byna 15,000 aanhalings op Google Scholar. Die werk wat Sheer en haar groep gedoen het, is sedert 2013 deur die Brain Tumor Charity befonds en sy het die Navorsingsbetrokkenheidstoekenning van die "Brain Tumor Charity Celebrating You"-toekennings gewen.
Zemene Mesafint
thumb|250px|Ethiopiese vegters tydens die Zemene Mesafint. thumb|180px|Keiserin [[Mentewab, ’n belangrike figuur tydens die Zemene Mesafint, lê voor Maria op ’n skildery deur Narga Selassie, 1748.]]
Die Zemene Mesafint (Ge'ez: ዘመነ መሳፍንት, vertaal as "Era van Regters" of "Era van Prinse", na aanleiding van die Bybelboek Rigters) was ’n tydperk in die geskiedenis van Ethiopië tussen die middel 18de en middel 19de eeu toe die land de facto verdeel was in verskeie streke, sonder ’n sentrale owerheid. Die keisers van die Salomoniese Dinastie was nie veel meer as skynhoofde nie en was beperk tot die destydse hoofstad, Gondar.
Die mag was in die hande van lords, van wie die magtigstes dié van die Yejju-Oromo was (Ras Ali I, Ras Aligaz, Ras Wolde Selassie, Ras Gugsa en Ras Ali II). Ander streeksadellikes sluit in Ras Hailu Yosedeq, Dejazmach Wube Haile Mariam en koning Sahle Selassie van Shewa.
Die lords het aanhoudend teen mekaar baklei om die belangrikheid van hulle gebied te vestig en om die wagters van die keiser (of "koning van konings") in Gondar te word. Die monargie het net in naam bly voortbestaan omdat dit as heilig beskou is, en dit het gekeer dat dit uitsterf.
Geskiedenis
thumb|links|220px|Ethiopiese vegters.
Iyoas (1755-1769)
Mentewab het probeer om ook die regent van haar kleinseun te wees nadat hy sy pa in 1755 opgevolg het. Iyoas I (bewind 1755-1769) se ma, Wubit, Iyasu se weduwee, het egter gedink dit is haar beurt om regent te wees. Dit was gou duidelik Iyoas is ten gunste van sy ma se familie.
Die konflik tussen die twee keiserinne het daartoe gelei dat Mentewab haar familie met hulle gewapende ondersteuners na Gondar laat kom het, terwyl Wudit dieselfde met haar familie en hulle aansienlike magte gedoen het. Om gewapende konflik te voorkom het Mentewab die magtige Ras Mikael Sehul laat kom om as tussenganger op te tree. Hy het egter self die mag oorgeneem en teen Iyaos se familie standpunt ingeneem. Iyaos het nie eintlik ’n sê gehad nie, want hy het ’n feitlik leë staatskas geërf en swaar geleun op sy Oromo-familie se geld. Eindelik het Ras Mikael Sehul die keiser afgesit (op 7 Mei 1769). ’n Week later het Mikael Sehul hom laat vermoor. Van toe af het die ryk in die lande van die adellikes en militêre bevelvoerders beland.
Pseudosuberites montiniger
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1880 deur Carter.
Zemene Mesafint
Opvolgingskonflikte van 1769 tot 1784
thumb|links|180px|[[Tewodros II, wat die Zemene Mesafint beëindig het.]] ’n Bejaarde en onbestendige prins is as keiser Yohannes II op die troon geplaas. Ras Mikael het hom gou daarna laat vermoor en die minderjarige Tekle Haymanot II op die troon geplaas. Mikael Sehul is daarna verslaan en die oorwinnaars het hulle eie keiser op die troon geplaas. Mettertyd is hulle deur ander adellikes vervang wat aanhoudend die keisers afgesit en vervang het; Tekle Giyorgis I is beroemd daarvoor dat hy die troon ses keer bestyg en ses keer afgesit is.
Tekle Giyorgis I, wie se eerste bewind van 1779 tot 1784 geduur het, het probeer om ’n deel van die mag, of alles, terug te neem. Hy het egter alles verloor. Ali I het hom vroeg in 1784 verslaan en hom vervang met Iyasu III, wat ’n algehele marionet was. Ali I het ’n Ras geword en ’n al hoe belangriker rol gespeel.
Die einde van die era
Met verloop van 86 jaar was daar 23 keisers op die troon, van wie sommige verskeie kere afgesit en weer gekroon is. Die werklike mag is van een Ras na die ander verplaas, tot met die opkoms van Kassa Hailu, die toekomstige keiser Tewodros II.
Kassa het sy pad na die troon oopgeveg deur een streek ná die ander te verower, totdat hy die hele Ethiopië beheer het. Eindelik was al die mag weer in die hande van een man. Dit word beskou as die einde van die Zemene Mesafint en die begin van moderne Ethiopië.
Meles Zenawi
Meles Zenawi Asres (Ge'ez: መለስ ዜናዊ ኣስረስ, mäläs zenawi asräs;, geboortenaam: Legesse Zenawi Asres; 8 Mei 1955 - 20 Augustus 2012) was 'n Ethiopiese politikus wat van 1995 tot sy dood in 2012 die leier van Ethiopië was.
Lithops dendritica
Lithops dendritica is 'n vetplant wat deel is van die Aizoaceae familie. Die spesie is endemies aan Namibië.
Meles Zenawi
Nadat hy die Ethiopiese Volk se Revolusionêre Demokratiese Front tot 'n oorwinning in die Ethiopiese Burgeroorlog gelei het, het hy gedien as president van die oorgangsregering van Ethiopië van 1991 tot 1995, daarna as die 7de premier van Ethiopië van 1995 tot met sy dood in 2012. Vanaf 1989 was hy die voorsitter van die Tigray People's Liberation Front (TPLF) en die hoof van die EPRDF sedert die stigting daarvan in 1991.
Lithops dendritica
Subspesies
Die plant het vier subspesies:
Meles Zenawi
In 1975 het hy Haile Selassie I-universiteit verlaat om by die TPLF aan te sluit en teen die Derg (die Mengistu Haile Mariam-geleide militêre diktatuur in Ethiopië) te veg. Na die omverwerping van die militêre regering van die Derg, word hy president van die oorgangsregering en later premier. Gedurende sy ampstermyn het Ethiopië een van die vinnigste groeiende ekonomieë in Afrika geword.
Noxolo Maqashalala
Noxolo Maqashalala (1977 – 12 Maart 2021) was 'n Suid-Afrikaanse aktrise wat onder die naam Noxee bekend gestaan het.
Loopbaan
Maqashalala is in KwaBhaca, Oos-Kaap, gebore. Haar uitbreekrol was as Viwe in die eerste drie seisoene van die jeugdramareeks Tsha Tsha van 2003 tot 2005. Sy verskyn ook in die TV-sepies Generations, Binnelanders, Dream World en Intersexions, SABC 2 se Gauteng Maboneng, en e.tv se Rhythm City, Easy Money, Mzansi Love en The Kingdom - uKhakhayi. Sy het ook in 2018 in die SABC 1-regsdrama Diamond City gespeel en is as uitvoerende vervaardiger van die program bekroon. Diamond City verskyn hierna ook op Netflix.
Wurmbea hiemalis
Wurmbea hiemalis is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Wes-Kaap en kom in die Kaapse Skiereiland voor waar dit deel van die fynbos-bioom is. Die plant het 'n voorkomsgebied van 540 km² en daar is tussen vyf tot tien subpopulasies oor. 'n Klompie subpopulasies het verlore gegaan weens ontwikkeling deur die Kaapse Munisipaliteit by veral Houtbaai, Kampsbaai en Leeukop. Die oorblywende populasie word deur indringerplante bedreig.
Tim Conway
Tim Conway (15 Desember 1933 – 14 Mei 2019) was 'n Amerikaanse akteur en skrywer. Hy is bekend vir sy rolle in die rolprente The Private Eyes (1980) en Dear God (1996), en in die televisiereekse The Carol Burnett Show (1967) en 30 Rock (2006).
Ambrose Dlamini
Ambrose Mandvulo Dlamini (5 Maart 1968 - 13 Desember 2020) was 'n Swazi-sakeleier wat as tiende eerste minister van Eswatini gedien het vanaf Oktober 2018 tot en met sy dood op 13 Desember 2020.
Lithops eberlanzii
Lithops eberlanzii is 'n vetplant wat deel is van die Aizoaceae familie. Die plant is endemies aan Namibië.
Ambrose Dlamini
Dlamini is in Eswatini se Manzini-streek gebore en het 'n graad aan die Universiteit van Swaziland en 'n MBA aan Hampton Universiteit behaal, waarna hy in die bank- en telekommunikasiesektore gewerk het. Sy loopbaan van meer as 18 jaar in hierdie sektore sluit in poste as besturende direkteur van Nedbank en as uitvoerende hoof van MTN Eswatini.
Lithops eberlanzii
Subspesies
Die plant het twee subspesies:
Ambrose Dlamini
Premierskap
Na die dood van premier Barnabas Sibusiso Dlamini in 2018, is Dlamini deur koning Mswati III aangewys om hom op te volg. Hy was die jongste premier in die land se geskiedenis en het geen ervaring in die regering gehad nie. Sy werk in die regering het die besnoeiing van nie-wesenlike uitgawes ingesluit en planne beraam om die land se ekonomie te verbeter asook die gemak van sake doen. Hy was ook die hoof van die land se vigsraad.
Afsterwe
Dlamini het aan diabetes gely, en is positief getoets vir COVID-19 tydens die COVID-19-pandemie in Eswatini op 15 November 2020. Hy is agt dae later in die hospitaal opgeneem nadat hy ligte simptome gehad het. Hy is vroeg in Desember na 'n hospitaal in Johannesburg oorgeplaas maar sterf daar op 13 Desember op 52-jarige ouderdom weens komplikasies van COVID-19. Hy was die eerste landheerser wat weens die pandemie in die amp gesterf het.
Ivar Vidfamne
Ivar Vidfamne (Deens; of Ívarr inn víðfaðmi) was in die Noorse sagas 'n halflegendariese koning van Swede wat afkomstig was van Skone (toe in Denemarke).
Bronne uit die 12de en 13de eeu soos Heimskringla en Hervarar saga noem dat sy koningskap veel verder gestrek het, oor 'n gebied wat dele van Noorweë, Sakse en Engeland ingesluit het. Daar is egter geen so 'n figuur uit die 8ste of 9de eeu in Middeleeuse bronne uit Sakse of Engeland nie.
Ivar in die sagas
Die Ynglinga saga en Sögubrot maak dit duidelik dat Ivar uit Skone afkomstig was. Volgens die sagas was Denemarke in dié tyd in twee koninkryke verdeel, naamlik Skone en Seeland. Skone is deur twee broers, Guðröðr en Halfdan, regeer. Hroðgar het getrou met Åsa, dogter van die Sweedse koning Ingjald. Volgens verskeie sagas het hulle 'n seun, Ivar, gehad.
Koningin Åsa was nie tevrede met die stand van sake nie en het Guðröðr aangehits om sy broer te vermoor. Later het sy haar eie man ook vermoor. Volgens die Ynglinga saga het Ivar uit Skone gevlug ná die moord op sy pa. Hy het later teruggekeer, en Åsa het na haar pa in Swede gevlug. Ivar het 'n leër op die been gebring en na Swede gegaan om sy pa se dood te wreek. Koning Ingjald was op 'n fees saam met sy dogter toe hy hoor Ivar se leër is in die omgewing. Ingjald en Åsa het selfmoord gepleeg deur hulle en hulle dronk gaste in die feessaal aan die brand te steek. Die Ynglinga saga, Historia Norwegiæ, Hervarar saga en Upplendinga Konungum vertel Ivar het daarna die sentrale deel van Swede oorgeneem en later Denemarke verower.
Ivar het daarna 'n groot deel van Skandinawië verower, asook dele van Noord-Duitsland en Engeland, en het die bynaam Vidfamne ("Wydpeiler") gekry. Weens sy wrede heerskappy het baie Swede weswaarts gevlug na Värmland onder sy koning Olof Trätälja.
Ivar het sy dogter, Auðr, laat trou met koning Hrœrekr Ringslinger van Seeland. Hulle het 'n seun, Harald Oorlogtand, gehad. Nadar Ivar verdrink het, het Harald koning geword van Seeland en Skone. Hy het daarna al die gebiede teruggewen waaroor sy oupa regeer het.
Vreemd genoeg noem die Deense kroniek van Saxo Grammaticus nie 'n Ivar Vidfamne nie. Daarvolgens was Harald Oorlogtand die seun van ene Halfdan, wat self die seun was van 'n hoofman van Skone met die naam Borkar.
Pseudosuberites nudus
Pseudosuberites nudus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Pierre Fourie (bokser)
Pierre Jacy Fourie (26 Junie 1943 - 21 Junie 1980) was 'n Suid-Afrikaanse bokser. Hy was 'n onoorwonne middel- en ligswaargewig Suid-Afrikaanse kampioen en het beide titels terselfdertyd gehou. Hy het uit boks getree in 1977. Hy sterf op 21 Junie 1980, 'n paar dae voor sy 37ste verjaarsdag in 'n motorongeluk by die Cecil Paynepark in Roodepoort. Hy is die eerste wit bokser uit Suid-Afrika tydens die apartheid era wat teen 'n nie-blanke opponent, die Amerikaner Bob Foster, geboks het op 21 Augustus 1973 in Suid-Afrika.
Loopbaan
Fourie was afgerig deur Allan Toweel nadat hy professioneel begin boks het op 2 Mei 1966. Hy wen sy eerste geveg met 'n uitklophou in die eerste ronde. Die vennootskap tussen Fourie en Toweel, een van die mees suksesvolste in die geskiedenis van Suid-Afrikaanse boks, het vir elf jaar gestrek tot en met Fourie se uitrede uit boks. In sy loopbaan van 60 professionele gevegte het Fourie hom onderskei as 'n harde, skoon en wetenskaplike bokser eerder as 'n ruwe vegter.
Hy klop Johnny Wood twee keer en Willie Ludick om sy Suid-Afrikaanse middelgewig titels te hou en was onoorwonne. Daarna boks hy ook as 'n ligswaargewig. Hy verdedig sy ligswaartitel tweekeer teen Sarel Aucamp suksesvol en was ook hier onoorwonne. Hy veg twee keer teen Bob Foster vir die World Boxing Council en World Boxing Association titels en verloor elke keer met punte. Hy het ook twee keer teen Victor Galíndez geveg vir die World Boxing Association-titel wat hy ook op punte verloor. Die laaste beslissing was omstrede omrede baie mense geglo dat Fourie gewen het. Ironies het Galindez ook in 'n motorongeluk gesterf, vier maande na Fourie.
Hy het 52 oorwinnings behaal en was met punte geklop deur Foster op 21 Augustus 1973 in Albuquerque, VSA, op 1 Desember 1973 in die Randse Stadium en deur Galindez op 5 April 1975 in die Standard Bank Arena in Johannesburg en op 13 September 1975 in die Randse Stadium.
Die tweede geveg tussen Fourie en Foster was die eerste geveg in Suid-Afrika tussen 'n swart en 'n wit bokser en was 'n deurbraak om diskriminasie in professionele boks asook ander sport te verwyder. Daar was 37,4704 toeskouers by die geveg, die hek inkomste was ongeveer R 500,000 en die wengeld vir Foster was 'n gewaarborgde $ 200,000. Beide die bedrae was wêreldrekords vir hulle tyd vir die ligswaar divisie.
Fourie veg sy laaste geveg in Maart 1977 teen Gerrie Coetzee vir die Suid-Afrikaanse swaargewig titel, wat hy verloor.
Wurmbea minima
Wurmbea minima is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Wes-Kaap.
Origenes
Origenes wat ook Origenes Adamantios genoem word, was 'n geleerde en vroë Christelike teoloog. Hy is gebore in Alexandrië en werk daar gedurende die eerste deel van sy loopbaan. Hy het oor teologie veral oor eksegese van die Bybel, hermeneutiek en preek geskrywe.
Party van sy stellings soos die vooraf-bestaan van die siel en die ondergeskiktheid van die Seun aan die Vader is deesdae kontroversieel onder Christelike teoloë.
Biografie
Origenes was die seun van gelowige ouers wat hom van kindsbeen af geleer het om die Evangelie te waardeer. Sy vader Leonidas het die marteldood gesterf toe Origenes 20 jaar oud was. Origenes was die hoof van die kategeseskool in Alexandrië. Ongeveer in 230 nC. kom hy in konflik met die biskop van Alexandrië en wyk uit na Sesarea. duimnael|links|Origenes, kerkvader en filosoof Hy gaan verder met sy kategeseskool en stig 'n indrukwekkende biblioteek. Tydens die vervolgings van keiser Decius word Origenes gevang en gefolter. Hy sterf as gevolg van die folteringe in Tirus in 253 of 254.
Origenisme (Die leer van Origenes)
Origenes gebruik die metodes van die klassieke wysbegeerte om na die waarheid te soek tussen verskillende opvattings, met Gods Woord as die basis, gesteun deur die kerklike en apostoliese tradisie.( p. 1-2). Hy bou daarby op die werk van die Joodse filosoof Philo van Alexandrië, wat gesoek het na 'n sintese van die godsopenbaring in die Ou Testament en die moderne (in sy tyd) Griekse filosofie.
Origenes word dikwels daarvan beskuldig as sou hy Christus ondergeskik ag aan God die Vader. In sy "Peri Archon" ( p. 3 tot 24) sê hy egter dat Christus God was en ook gebly het toe hy mens geword het. Origenes noem Christus die Seun van God, die Woord, die Wysheid, die Lig en die Beeld van God die Vader. Hy is egter weens "subordianisme" as ketter veroordeel deur die Tweede Ekumeniese Sinode van Konstantinopel in 533.
Origenes lewer 'n belangrike bydrae tot die ontwikkeling van die denke van die Oosterse Christelike Kerk. Hy ontwikkel ook die beginsel van allegoriese interpretasie wat 'n onderskeid maak tussen die letterlike betekenis van die Bybel en 'n dieper geestelike betekenis. Die siening stuit op heftige teen stand van Melito van Sardes en Lactantius.
Origenes het beweer ( p. 51) dat alle skepsels uiteindelik in die koninkryk van God aan Christus onderwerp gaan word. Hy baseer sy argument op 1 Kor. 15:25-27
Lithops francisci
Lithops francisci is 'n vetplant wat deel is van die Aizoaceae familie. Die plant is endemies aan Namibië.
Frank Mdlalose
Frank Themba Mdlalose (29 November 1931 - 4 April 2021) was die eerste premier van die pas hernoemde provinsie KwaZulu-Natal in Suid-Afrika, nadat die African National Congress (ANC) die land se eerste multirassige verkiesing op 27 April 1994 gewen het.
Vroeë lewe
Mdlalose is op 29 November 1931 in Nquthu, Noord-Natal gebore as seun van Jaconia Mdlalose, 'n algemene handelaar en Tabitha Mthembu, 'n tutor. Hy ontvang sy skoolopleiding aan die St Francis High School, Mariannhill, buite Durban. Daarna studeer hy aan die Universiteit van Fort Hare – saam met die toekomstige Inkatha-Vryheidsparty (IFP)-leier, Mangosuthu Buthelezi, aan wie hy ver verwant is – waar hy 'n diploma verwerf. Mdlalose studeer verder aan die Universiteit van Natal en in 1958 verwerf hy sy MB Ch B-graad en word hy 'n inwonende dokter by die King Edward-hospitaal in Durban. Hy verteenwoordig die studente aan die gesegregeerde mediese skool in Durban, wat deur Jan Smuts vir swart en Indiërstudente gestig is, en woon die enigste konferensie by van die Vereniging van Mediese Studente van Suid-Afrika wat deur studente van een van die Afrikaansmedium-mediese skole bygewoon is. Hulle het tot dusver geweier om dit by te woon as daar swart studente was. Daarna word hy huisarts in Atteridgeville by Pretoria en Steadville en Madadeni in die noorde van Natal.
Politieke loopbaan
Tussen 1950 en 1953 was Mdlalose die takpresident van die ANC-jeugliga. Hy het by die bekendstelling in 1975 by die IVP aangesluit. In 1978 word hy aangestel as Minister van Binnelandse Sake in die KwaZulu Wetgewende Vergadering in Ulundi, 'n pos wat hy beklee tot 1983, toe hy aangestel word as Minister van Gesondheid en Welsyn, waar hy tot 1990 aanbly, waarna hy nasionale voorsitter van die IVP word. In 1991 het hy saam met Jacob Zuma, destyds 'n ANC-partyvoorsitter vir Suid-Natal, die Peace and Reconstruction Foundation op die been gebring om die verwoesting wat politieke geweld in die provinsie Natal tot gevolg gehad het, te herbou. Na afloop van die ANC se oorweldigende verkiesingsege, was hy premier van KwaZulu-Natal van Mei 1994 tot Maart 1997 en was hy een van slegs twee nie-ANC-provinsiale premiers (destyds Hernus Kriel in die Wes-Kaap). Gedurende hierdie tyd, in 1996, het hy 'n vergadering gehad met die omstrede leier van die Nasie van Islam, Louis Farrakhan, wat op 'n hoë besoek aan Suid-Afrika was.
In April 1998 word hy aangestel as Suid-Afrika se ambassadeur in Egipte. Daarna het hy in 2005 by die IVP afgetree.
Afsterwe
Hy sterf aan komplikasies van COVID-19 op 4 April 2021.
Wurmbea inusta
Wurmbea inusta is 'n meerjarige, blomdraende plant en geofiet wat deel is van die Colchicaceae familie. Dit spesie is endemies aan die Wes-Kaap en kom van Tulbagh tot by Bredasdorp voor, insluitend die Kaapse Skiereiland. Die plant het 'n voorkomsgebied van 12 600 km² en is deel van die fynbos- en renosterveld-biome. Dit het reeds 40% van sy subpopulasies verloor as gevolg van ontwikkeling en landbou aktiwiteite. Die habitat se kwaliteit word negatief beïnvloed deur Eutrofikasie asook indringerplante en oorbeweiding.
Italiaans-Oos-Afrika
Italiaans-Oos-Afrika (Italiaans: Africa Orientale Italiana) was ’n Italiaanse kolonie in die Horing van Afrika. Dit is in 1936 gestig deur die vereniging van Italiaans-Somalië, Italiaans-Eritrea en die pas besette Keiserryk Ethiopië, wat in die Tweede Italiaans-Ethiopiese Oorlog verower is.
Italiaans-Oos-Afrika was verdeel in ses goewernorate. Eritrea en Somalië, wat sedert die 1880's Italiaanse besittings was, is met verowerde Ethiopiese gebiede vergroot en het die Eritrese en die Somaliese Goewernoraat geword. Die res van "Italiaans-Ethiopië" het bestaan uit die goewernorate Harar, Galla-Sidamo, Amhara en Scioa. Fascistiese koloniale beleid was een van verdeel en heers; die Somali's en Tigrayane is bevoordeel om die Amhare, wat die regerende etniese groep in Ethiopië was, te verswak.
Tydens die Tweede Wêreldoorlog is Italiaans-Oos-Afrika in November 1941 deur ’n hoofsaaklik Britse mag beset. Ná die oorlog is Italiaans-Somalië en Eritrea onder Britse administrasie geplaas, terwyl Ethiopië weer onafhanklik geword het. In 1950 het die besette Somalië die Verenigde Nasies se Trustgebied Somaliland geword tot met sy onafhanklikwording in 1960. Die besette Eritrea het in 1952 ’n outonome deel van Ethiopië geword en in 1993 onafhanklik.
Verowering van Ethiopië
thumb|links|[[Ras (titel)|Ras Sejum Mangascià, Ghetacciù Abaté en Kebbedé Guebret belowe in Februarie 1937 steun aan Benito Mussolini.]]
Historici verskil steeds oor die rede dat Italië Ethiopië in 1935 aangeval het. Sommige glo dit was ’n daad van sosiale imperialisme, dat die Groot Depressie Mussolini se aansien groot skade berokken het en hy ’n buitelandse oorlog nodig gehad het om die openbare mening af te lei. Ander glo die aanval was deel van ’n plan om Italië se grondgebied uit te brei en dit die belangrikste mag in die Rooiseegebied en die Midde-Ooste te maak.
Anders as 40 jaar vroeër, met die Eerste Italiaans-Ethiopiese Oorlog, was die Italiaanse magte veel sterker as Ethiopië s'n, veral in die lug, en hulle het gou geseëvier. Keiser Haile Selassie moes uit die land vlug terwyl Italiaanse magte die hoofstad, Addis Abeba, inmarsjeer en teen 5 Mei 1936 ’n "Italiaanse Keiserryk Ethiopië" aankondig. Sommige Ethiopiërs het die Italiane verwelkom en in die regering met hulle saamgewerk, soos Ras Sejum Mangascià, Ghetacciù Abaté en Kebbedé Guebret. In 1937 het Sejum Mangascià se vriendskap met die Italiaanse onderkoning, prins Amedeo, meegebring dat hy ’n groot rol gespeel het in die vrylating van 3 000 Ethiopiese oorlogsgevangenes wat in Italiaans-Somalië aangehou is.
Die Italiaanse oorwinning het saamgeval met die hoogtepunt van die internasionale gewildheid van diktator Benito Mussolini se fascistiese regering, en kolonialistiese leiers het Mussolini geprys vir sy dade. Mussolini se internasionale gewildheid het afgeneem nadat hy Nazi-Duitsland se anneksasie van Oostenryk goedgekeur het, ’n daad wat gelei het tot ’n politieke oorhelling na Duitsland en die eindelike val van Mussolini en sy fascistiese regering tydens die Tweede Wêreldoorlog. Italiaans-Oos-Afrika is op 1 Junie 1936, kort ná die oorwinning, gestig deur die reeds bestaande Italiaans-Somaliland en Italiaans-Eritrea met die nuut verowerde gebied te verenig.
Tweede Wêreldoorlog en ontbinding
thumb|links|200px|Italiaanse setlaars in Ethiopië. Op 10 Junie 1940 het Italië oorlog teen Brittanje en Frankryk verklaar. Dit het die Italiaanse militêre magte in Libië ’n bedreiging vir Egipte gemaak en dié in Italiaans-Oos-Afrika vir die Britse en Franse gebiede in die Horing van Afrika.
Italiaanse oorlogvoering het ook die Middellandse See vir die Geallieerdes gesluit en Britse voorraadroetes aan die kus van Oos-Afrika en deur die Golf van Aden, Rooisee en Suezkanaal in gevaar gestel. (Egipte het neutraal gebly, maar ’n verdrag van 1936 met Brittanje het Brittanje die mag gegee om Egipte en Soedan te beset.) Egipte, Frans-Somaliland en Brits-Somaliland was ook kwesbaar vir invalle, maar die Italianers het vir ’n oorlog ná 1942 beplan. In die somer van 1940 was die land nog geensins gereed vir ’n lang oorlog of die besetting van groot dele van Afrika nie.
Vyandelikhede het op 13 Junie 1940 begin, met ’n Italiaanse lugaanval in die Oos-Afrika-protektoraat (Kenia). In Augustus 1940 is die protektoraat Brits-Somaliland deur Italiaanse magte beset en in Italiaans-Oos-Afrika opgeneem. Dié besetting het sowat ses maande geduur.
Teen vroeg 1941 is die Italiaanse magte in ’n groot mate teruggedryf van Kenia en Soedan af. Op 6 April 1941 is Addis Abeba deur ’n Britse afdeling beset en het die stad oorgegee. Die res van die Italiaanse magte in die land het in November 1941 ná die Slag van Gondar oorgegee, buiten groepe wat tot in September 1943 ’n Italiaanse guerrillaoorlog teen die Britte in Ethiopië gevoer het.
In Januarie 1942, met die finale oorgawe van die Italiane, het die Britte onder Amerikaanse druk ’n tussentyde ooreenkoms met Haile Selassie onderteken waarin Ethiopië se onafhanklikheid erken is. Makonnen Endelkachew is as eerste minister gekies en op 19 Desember 1944 is die finale Brits-Ethiopiese Ooreenkoms onderteken. In die vredesverdrag van 1947 met Italië het Italië amptelik afstand gedoen van sy kolonies in Afrika.
Wurmbea marginata
Wurmbea marginata is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Wes-Kaap en is deel van die fynbos-bioom.
Muhyiddin Yassin
Muhyiddin bin Haji Muhammad Yassin (gebore 15 Mei 1947) is 'n Maleisiese politikus wat tans as die agtste premier van Maleisië dien. Hy is op 29 Februarie 2020 aangestel en is op 1 Maart 2020 ingesweer ná Mahathir Mohamad se onverwagte bedanking op 24 Februarie 2020 as deel van die Maleisiese politieke krisis. Muhyiddin is parlementslid vir Pagoh, lid van die wetgewende vergadering van die Johor-staat vir Gambir, voormalige adjunkpresident van Pakatan Harapan en huidige president van Parti Pribumi Bersatu Maleisië. Hy was van 2009 tot 2015 adjunk-premier van Maleisië, ondervoorsitter van Barisan Nasional en adjunkpresident van die Verenigde Maleisiese nasionale organisasie (UMNO), die belangrikste komponentparty van die Barisan Nasional (BN) koalisie van 2009 tot 2016.
Muhyiddin het in die deelstaat Johor grootgeword en by die staatsdiensdiens aangesluit nadat hy aan die Universiteit van Malaya gegradueer het. Hy het bestuursposte by verskillende ondernemings in staatsbesit aanvaar. In 1978 word hy verkies tot parlementslid vir Pagoh. Gedurende sy termyn as lid van die Parlement is hy as parlementêre sekretaris aangestel as minister van buitelandse sake, adjunkminister van federale gebiede en later adjunkminister van handel en nywerheid. As Johor UMNO-hoof was hy van 1986 tot 1995 die Menteri Besar van die staat.
Hy het in 1995 na die federale politiek teruggekeer en is in die kabinet aangestel as Minister van Jeug en Sport. Na die algemene verkiesing van 1999 word hy aangestel as Minister van Binnelandse Handel en Verbruikersake en word in 2000 'n vise-president van UMNO. Onder die premierskap van Abdullah Ahmad Badawi het Muhyiddin van 2004 tot 2008 as Minister van Landbou en Agro-gebaseerde nywerheid gedien. daarna van 2008 tot 2009 as Minister van Internasionale Handel en Nywerheid.
In 2008 het hy die UMNO-adjunkpresidentskap betwis en gewen, en is hy in 2009 deur premier Najib Razak as adjunkminister en minister van Onderwys aangestel. As minister van onderwys het Muhyiddin die gebruik van Engels beëindig as onderrigmedium vir wetenskap en wiskunde in openbare skole. Hy het ook kontroversie ontlok nadat hy homself as 'Maleis first' beskryf het toe hy deur die opposisie uitgedaag is om homself as 'Maleisian first' uit te spreek. Tydens Najib se kabinetskommeling tussen Julie en Julie 2015 in Julie 2015, is hy van sy pos ontslaan, wat die eerste posbekleër is wat uitgelaat is; in Junie 2016 is hy uit UMNO geskors.
Sonkonstante
Die sonkonstante (GSC) is 'n fluks wat die gemiddelde elektromagnetiese straling van die Son per eenheidsoppervlakte meet. Dit word gemeet op 'n oppervlak loodreg met die strale, 1 AE van die Son (rofweg die afstand van die Son na die Aarde).
Die sonkonstante sluit straling oor die hele elektromagnetiese spektrum in. Dit word per satelliet gemeet op sowat 1,361 kilowatt per vierkante meter (kW/m2) by sonminimum (die tyd in die 11-jarige sonsiklus wanneer die aantal sonvlekke minimaal is) en sowat 0,1% groter (rofweg 1,362 kW/m2) by sonmaksimum.
Sekularisme
As filosofie wil sekularisme die lewe interpreteer op beginsels wat slegs uit die materiële wêreld geneem is, sonder om godsdiens te gebruik.
Margarete Lanner
Margarete Lanner (17 Februarie 1896 – 1981) was 'n Duitse aktrise. Sy was bekend vir haar rolle in die rolprente Die schwarze Rose von Cruska (1921), Heinrich Heines erste Liebe (1922), Die zweite Mutter (1925), en Des Lebens Würfelspiel (1925).
Eysteinn Beli
Eysteinn Beli (of Eysteinn hinn illráði; Sweeds: Östen Illråde of Östen Beli) was 'n halflegendariese koning van Swede wat in die laat 8ste eeu sou regeer het. Verskillende sagas vertel verskillende stories oor hom.
Ragnarssona þáttr
Volgens die skynbaar oudste saga, Ragnarssona þáttr (dieVerhaal van Ragnar se seuns), het die koning van Swede, Ragnar Lodbrok, se seuns Swede verlaat en verskeie gebiede verower. Ragnar was jaloers op sy seuns se sukses en het Eysteinn in beheer van Swede gelos met die opdrag dat hy die land teen sy seuns beskerm. Hy het toe oor die Oossee gevaar en ander lande gaan plunder om sy eie bekwaamhede te wys.
Ragnar se seuns Erik en Agnar het 'n boodskap aan koning Eysteinn gestuur dat hy hom aan hulle moet onderwerp. Hy het sy opperhoofde gevra, wat die eis verwerp het. Swede het toe die seuns aangeval, en Erik en Agnar is oorrompel. Agnar is gedood en Erik gevange geneem.
Eysteinn het Erik soveel van Uppsala öd aangebied as wat hy wou hê, asook sy dogter as bruid. Erik het gesê ná so 'n groot nederlaag wil hy niks anders hê as om te sterf nie. Hy het gevra om met spiese deurboor te word en sy wens is toegestaan.
Erik se moeder, Aslaug, en sy ander broers Björn Ysterkant en Hvitserk het daarop met 'n groot leër na Swede geseil. Die daaropvolgende geveg het geëindig met Eysteinn se dood. Toe Ragnar sterf, het Björn Ysterkant koning van Swede geword.
Hervarar saga
In die Hervarar saga word vertel Eysteinn Beli was die seun van Harald Oorlogtand. Volgens dié saga was Harald die koning van Swede en Sigurd Hring die koning van Denemarke, terwyl ander sagas die twee rolle omruil. Die Hervarar saga vertel Eysteinn het Swede van sy pa, Harald Oorlogtand, geërf en regeer totdat hy deur Ragnar Lodbrok se seuns vermoor is, soos vertel in Ragnarssona þáttr. Ná Ragnar se dood het Björn Ysterkant koning van Swede geword.
Keith Coogan
Keith Coogan (gebore 13 Januarie 1970) is 'n Amerikaanse akteur. Hy is bekend vir sy rolle in die rolprente The Fox and the Hound (1981), Adventures in Babysitting (1987), Don't Tell Mom the Babysitter's Dead (1991), en Toy Soldiers (1991).
Anita Morris
Anita Morris (14 Maart 1943 – 2 Maart 1994) was 'n Amerikaanse aktrise. Sy was bekend vir haar rolle in die rolprente Ruthless People (1986), Absolute Beginners (1986), Martians Go Home (1989), en Radioland Murders (1994).
Albert Uderzo
Alberto Aleandro Uderzo (25 April 1927 - 24 Maart 2020) was 'n strokiesprentkunstenaar en skepper van Asterix. Sy ouers was Italiaans. Hy en sy vriend René Goscinny het in 1959 met die Asterix reeks begin. Goscinny het die stories geskryf en Uderzo het die tekenwerk gedoen. Na Goscinny se afsterwe in 1977 het Uderzo ook die skryfwerk behartig. Oor die 370 miljoen Asterix-boeke is reeds verkoop. Uderzo het reeds op 14 begin om spotprentsketse te teken, wat gereeld in publikasies verskyn het.
Ironies, in die 37ste boek wat op 19 Oktober 2017 bekendgestel is, Asterix and the Chariot Race, kom daar 'n karakter genaamd Coronavirus voor.
Uderzo sterf aan 'n hartaanval by sy huis in Neuilly-sur-Siene, net wes van Parys en word oorleef deur sy vrou Ada Milani en dogter Sylvie.
Beta Monocerotis
Beta Monocerotis (afgekort as β Mon) is ’n stelsel met drie sterre in die sterrebeeld Eenhoring (Monoceros). Met die blote oog lyk dit soos ’n enkele ster met ’n skynbare magnitude van sowat 3,74, wat dit die helderste ster in die sterrebeeld maak. Met ’n teleskoop is ’n kurwe met drie vaalblou sterre te sien. William Herschel, wat dit in 1781 ontdek het, het gesê dit is "een van die mooiste gesigte aan die hemel". Die stelsel bevat drie Be-sterre, β Monocerotis A, β Monocerotis B en β Monocerotis C. Daar is ook ’n visuele dubbelstermetgesel wat waarskynlik nie fisiek naby aan die ander drie sterre is nie.
Stelsel
Die drie sterre van β Monocerotis lê amper in ’n reguit lyn. Komponent B is 7 boogsekondes van komponent A, en komponent C is nog 3 boogsekondes van daar af. Die sterre het ’n gemeenskaplike eiebeweging deur die lug en baie eenderse radiale snelhede. Volgens hulle parallaksmetings is hulle vermoedelik ewe ver van die Son af: sowat 700 ligjare.
β Monocerotis word as ’n veranderlike ster geklassifiseer, maar dit is onduidelik watter een van die drie sterre die wisselings in ligsterkte veroorsaak. Die wisselings word aangegee as tussen 3,77 en 3,84.
Wurmbea monopetala
Wurmbea monopetala is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Wes-Kaap.
Pseudosuberites purpureus
Pseudosuberites purpureus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Christine Laszar
Christine Laszar (gebore 19 Desember 1931) is 'n Duitse aktrise. Sy is bekend vir haar rolle in die rolprente Weißes Blut (1959), Der Mann mit dem Objektiv (1961), Der Traum des Hauptmann Loy (1961), en Hamida (1966).
Lithops gesineae
Lithops gesineae is 'n vetplant wat deel is van die Aizoaceae familie. Die spesie is endemies aan Namibië.
Beskrywing
Lithops gesineae is 'n vetplant met blare wat in pare groei. Die blare is grys of bruin met tinte van groen, en het kolle van bruin of donkerder kleur aan die bokant. Die blomme is geel.
Subspesies
Die plant het twee subspesies:
Pseudosuberites perforatus
Pseudosuberites perforatus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Barboura Morris
Barboura Morris (22 Oktober 1932 – 23 Oktober 1975) was 'n Amerikaanse aktrise. Sy was bekend vir haar rolle in die rolprente The Wasp Woman (1959), A Bucket of Blood (1959), Atlas (1961), en Helen Keller and Her Teacher (1970).
Lithops gracilidelineata
Lithops gracilidelineata is 'n vetplant wat deel is van die Aizoaceae familie. Die spesie is endemies aan Namibië.
Beskrywing
Lithops gracilidelineata het blare wat in pare van twee groei, wat dalk soms klompe vorm. Die blare is ligkleurig en het 'n klein, fyn patroon bo-op hulle gewoonlik in bruin, en van 'n ewekansige patroon. Blomme is geel en 20-45 mm in deursnee.
Dorothy Morris
Dorothy Morris (23 Februarie 1922 – 20 November 2011) was 'n Amerikaanse aktrise. Sy was bekend vir haar rolle in die rolprente Down in San Diego (1941), The Human Comedy (1943), The Power of the Resurrection (1958), en Seconds (1966).
Harald Oorlogtand
220px|thumb|Harald Oorlogtand in die Slag van Bråvalla. Illustrasie deur Lorenz Frølich (19de eeu).
Harald Oorlogtand (Oudnoors: Haraldr hilditǫnn; moderne Sweeds, Deens: Harald Hildetand; Noorweegs: Harald Hildetann; ) was 'n legendariese koning van Denemarke wat in verskeie tradisionele bronne genoem word. Hy het sy vader, Randver, Ivar Vidfamne se skoonseun en vasalkoning in Seeland, Denemarke, as koning opgevolg en sy ryk uitgebrei. Volgens verskillende bronne kon hy ook oor Jutland, 'n deel van Swede en die historiese noordelike Duitse provinsie Wendland regeer het. Hy is glo eindelik oorwin en vermoor in die Slag van Bråvalla.
Naam
Saxo Grammaticus gee in Gesta Danorum twee redes vir Harald se bynaam, "Oorlogtand". Volgens een tradisie het hy twee tande in 'n oorlog verloor teen Veseti, die heerser van Skone, en daarna het twee nuwe tande uitgegroei. Volgens 'n ander tradisie kom dit van die feit dat Harald uitstaande tande gehad het. Sommige geleerdes meen egter die naam is afgelei van die woord vir "oorlogsheld".
Tradisionele bronne
In die meeste geskrifte word gesê Harald Oorlogtand het gelewe drie generasies voor die verowering van 'n deel van Engeland deur die seuns van Ragnar Lodbrok (860's-870's). Dit beteken hy het omstreeks die laat 8ste eeu gelewe, hoewel die genealogie wat hom aan die Wikingtydperk koppel twyfelagtig is. Die bronne wat hom noem, is taamlik laat geskryf. Die uitvoerigste teks is in Saxo Grammaticus se kroniek Gesta Danorum (omstreeks 1200). 'n Yslandse geskrif, Sögubrot, uit die 13de eeu, gee min besonderhede oor hom en beskryf sy daramatiese dood uitvoeriger. Korter weergawes word aangetref in Hervarar saga (13de eeu), Lejrekroniken (12de eeu) en ander. In die Poëtiese Edda (13de eeu) is 'n lied wat Harald se afstamming van Ivar Vidfamne noem.
Erfenis
Nadat sy oupa Ivar verdrink het, het die jong Harald na Seeland en Skone gereis, waar hy as koning aanvaar is. Hy is toe met 'n vloot na Swede, wat deur verskeie minder belangrike konings regeer is, om sy erfenis op te eis. Daar was later nie 'n koning in Swede of Denemarke wat nie as vasal heffings aan hom betaal het nie.
Volgens die Hervarar saga het Harald se nefie Sigurd Hring 'n (ondergeskikte) koning van Denemarke geword, 'n feit wat deur ander bronne oorgeneem is. Sögubrot vertel egter Hring het Swede en Västergötland van sy oom geërf, terwyl Harald Denemarke en Östergötland vir homself gehou het.
Mason Cook
Mason Cook (gebore 25 Julie 2000) is 'n Amerikaanse akteur. Hy is bekend vir sy rolle in die rolprente Spy Kids 4: All the Time in the World (2011) en The Lone Ranger (2013), en in die televisiereekse The Goldbergs (2013) en Speechless (2016).
Wurmbea punctata
Wurmbea punctata is 'n meerjarige, blomdraende plant en geofiet wat deel is van die Colchicaceae familie. Dit spesie is endemies aan die Noord-Kaap en die Wes-Kaap en is deel van die fynbos-bioom. Die plant kom voor vanaf die Bokkeveldberge-plato tot by Swellendam en die Agulhasvlakte.
Abdullah Ahmad Badawi
Tun Abdullah bin Haji Ahmad Badawi (gebore op 26 November 1939) is 'n Maleisiese politikus wat van 2003 tot 2009 die 5de premier van Maleisië gedien het.
Wurmbea pusilla
Wurmbea pusilla is 'n meerjarige, blomdraende plant en geofiet wat deel is van die Colchicaceae familie. Dit plant is inheems aan KwaZulu-Natal en Lesotho.
Gretchen Lederer
Gretchen Lederer (23 Mei 1891 – 20 Desember 1955) was 'n Duitse aktrise. Sy was bekend vir haar rolle in die rolprente Lord John in New York (1915), The Grasp of Greed (1916), The Silent Lady (1917), en Beauty in Chains (1918).
Pseudosuberites sadko
Pseudosuberites sadko is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1966 deur Koltun.
Josh Cooke
Josh Cooke (gebore 22 November 1979) is 'n Amerikaanse akteur, skrywer, en vervaardiger. Hy is bekend vir sy rolle in die rolprent I Love You, Man (2009) en in die televisiereekse Committed (2005), Dexter (2006), en Issues (2011).
Pseudosuberites sulcatus
Pseudosuberites sulcatus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1905 deur Thiele.
Eisaku Satō
Eisaku Satō (佐藤 榮作, Satō Eisaku, 27 Maart 1901 - 3 Junie 1975) was 'n Japannese politikus wat van 1964 tot 1972 as premier van Japan gedien het. Hy is die derde langsdienende premier en het die langste ononderbroke diens as premier in die geskiedenis van Japan gehad.
Eusebius McKaiser
Eusebius McKaiser (28 Maart 1978 – 30 Mei 2023) was 'n Suid-Afrikaanse politieke ontleder, joernalis en uitsaaier. Hy het onder meer vir die Mail & Guardian, die Sunday Times, Foreign Policy, The Guardian, The New York Times en Business Day geskryf, waarvoor hy 'n weeklikse rubriek geskryf het. Hy het prominensie verwerf as 'n Radio 702-geselsprogramaanbieder, en het ook drie boeke oor die Suid-Afrikaanse politiek en samelewing geskryf.
Eisaku Satō
Satō het in 1949 die nasionale politiek betree as lid van die Liberale Party in die Kokkai. Hy het geleidelik deur die geledere van die Japannese politiek gevorder, het 'n reeks kabinetsposte beklee en was verantwoordelik vir die organisering van die Somer-Olimpiese Spele van 1964 in Tokio. In 1964 volg hy Hayato Ikeda op as premier van Japan en word die eerste premier wat in die 20ste eeu gebore is.
Abiy Ahmed
Abiy Ahmed Ali (Ge'ez: ዐቢይ አህመድ አሊ; gebore op 15 Augustus 1976) is 'n Ethiopiese politikus wat dien as die 12de premier van Ethiopië sedert 2 April 2018. Hy is die eerste voorsitter van Oromo van die regerende Ethiopian People's Revolutionary Democratic Front (EPRDF) van die Oromo Demokratiese Party (ODP), wat een van die vier koalisies is partye van die EPRDF. Abiy is ook 'n verkose lid van die Ethiopiese parlement en 'n lid van die uitvoerende komitees van die ODP en EPRDF.
Eisaku Satō
As premier het Satō voorsitterskap geneem in 'n tydperk van snelle ekonomiese groei. Hy het gereël dat Okinawa (wat sedert die einde van die Tweede Wêreldoorlog deur die Verenigde State beset is) na Japannese beheer teruggegee word. Satō het Japan tot die Nucleaire non-proliferation Tract verbind, waarvoor hy in 1974 die Nobelprys vir Vrede ontvang het.
Abiy Ahmed
'n Voormalige intelligensiebeampte van die weermag het sedert sy premier Abiy 'n wye program van politieke en ekonomiese hervormings van stapel gestuur, en hy het gewerk aan vredesooreenkomste in Eritrea, Suid-Soedan, en 'n oorgangsooreenkoms in die Republiek van die Soedan. Abiy is bekroon met die Nobelprys vir Vrede in 2019 vir sy werk in die beëindiging van die twintigjarige na-oorlogse territoriale dooiepunt tussen Ethiopië en Eritrea.
Wurmbea recurva
Wurmbea recurva is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Wes-Kaap.
Pseudosuberites sulphureus
Pseudosuberites sulphureus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1866 deur Bowerbank.
Lithops karasmontana
Subspesies
Die plant het twee subspesies:
Frances Morris (aktrise)
Frances Morris (3 Augustus 1908 – 2 Desember 2003) was 'n Amerikaanse aktrise. Sy was bekend vir haar rolle in die rolprente Thunder (1929), The Ridin' Fool (1931), The Rawhide Terror (1934), en Miss Sadie Thompson (1953).
Hussein Onn
Hy was van 1974 tot 1981 lid van die parlement vir Sri Gading, terwyl hy die Barisan Nasional en United Malays National Organisation (UMNO) verteenwoordig het. Hy het die eerbewys van "Bapa Perpaduan" (Vader van eenheid) van sy land ontvang.
Keaton Nigel Cooke
Keaton Nigel Cooke is 'n Amerikaanse akteur. Hy is bekend vir sy rolle in die rolprente Wiener-Dog (2016), Boys on Film 17: Love is the Drug (2017), A Bread Factory, Part One (2018), en A Bread Factory, Part Two (2018).
Seeorrel
Die seeorrel in Zadar, Kroasië, is 'n argitektoniese installasie wat klankkuns voortbring. Die seeorrel, 'n eksperimentele musiekinstrument, bestaan uit pype onder 'n groot stel marmertrappe. Wanneer seeglowe en wind oor en deur die pype spoel, is sagte, meesleurende, dog ietwat weemoedige klanke hoorbaar.
Geskiedenis
Na die verwoesting wat tydens die Tweede Wêreldoorlog in Zadar plaasgevind het, is daar aanvanklik chaotiese herstelwerk onderneem, in 'n poging om die stad te herstel. Die frenetiese rekonstruksie het 'n groot gedeelte van die seefront in 'n ononderbroke, vervelige betonmuur omskep.
Die seeorrel se pypmeganisme is deur die argitek Nikola Bašić ontwerp, as deel van 'n projek om die nuwe stadskus (Nova riva) te herontwerp; die terrein is op 15 April 2005 vir die publiek geopen. Die seegolwe en wind spoel oor die pype van die seeorrel om willekeurige, harmoniese klanke voort te bring.
Die seeorrel is 'n gewilde besienswaardigheid vir plaaslike inwoners sowel as toeriste. Wit marmertrappe wat na die water lei, is later op die terrein gebou. Versteek onder die trappe is 'n stelsel van poliëtileen pype en 'n holte waarin die klanke weerklink, wat die area in 'n groot musikale instrument omskep. Die klank van die seeorrel is die resultaat van willekeurige seegolwe en wind wat oor en deur die pype spoel en vloei.
In 2006 het die seeoorrel die ex-aequo prys van die vierde uitgawe van die Europese prys vir stedelike openbare ruimte ontvang.
Soögeografie
Soögeografie is die tak van biogeografie wat die verspreiding van diere oor die aarde in ruimte en tyd bestudeer. Op grond van verskille in die huidige faunas kan die wêreld in ses soögeografiese sones ingedeel word. Deur veranderende migrasieroetes en die ontwikkelingsproses het die wêreld se faunas gedurig verander en verander hulle steeds. Soögeografie is die studie van die manier waarop diere oor die aarde versprei is, hoe hierdie verspreiding tot stand gekom het en hoe dit in die huidige faunas voortgaan.
Die opkoms van die soögeografie val saam met die groot ontdekkingsreise van die 18de en 19de eeu. Charles Darwin en Alexander von Humboldt het albei heelwat geskryf oor die verspreiding van diere en opgemerk dat alle diere tot sekere gebiede beperk is. Alfred Russell Wallace (1823- 1913) word egter oor die algemeen as grondlegger van die soögeografie beskou. Die skeidslyn tussen die Oriëntale en Australiese soögeografiese sones, die sogenaamde lyn van Wallace, is ook na hom vernoem.